ইন্ডিয়ানা ইউনিভার্সিটি ব্লুমিংটন এবং ইতালির ন্যাশনাল জিওফিজিকস অ্যান্ড ভলকানোলজি ইনস্টিটিউটের ভূতাত্ত্বিকরা ২০১৩ সালে চিরন্তন শিখার এই জলপ্রপাত নিয়ে গবেষণা করেন। তারা গবেষণা করে দেখার চেষ্টা করেন কিভাবে প্রাকৃতিকভাবে সৃষ্ট হাইড্রোকার্বন নিঃসরণস্থল থেকে বেরিয়ে আসা প্রাকৃতিক গ্যাস আবহাওয়ার গ্রিন হাউজ গ্যাসে অবদান রাখে। তারা দেখতে পান যে, চিরন্তন শিখার জলপ্রপাতের বড় গ্যাস নিঃসরণস্থানের ইথেন ও প্রপেনের ঘনত্ব প্রাকৃতিক গ্যাস উৎসের ঘনত্ব থেকে বেশি (৩৫ শতাংশ)। প্রাকৃতিক গ্যাসে মিথেনের অনুপাত বেশি থাকে। তারা হিসাব করে দেখেছেন, এই জলপ্রপাত থেকে দৈনিক এক কেজি পরিমাণ মিথেন গ্যাস নিঃসরিত হয়।